**„Nacionālie antidopinga noteikumi” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir noteikt dopinga definīciju, antidopinga noteikumu pārkāpumus, reglamentēt to pierādīšanas kārtību un termiņus, rezultātu anulēšanu un sankcijas, kārtību un termiņus, kādos iesniedz un izskata pārsūdzības par antidopinga jomā iesaistīto institūciju pieņemtajiem lēmumiem, antidopinga jomā iesaistīto institūciju lēmumu atzīšanas kārtību un termiņus, ierobežojošos noteikumus sankciju piemērošanai, kā arī citus noteikumus.  Projekts stāsies spēkā 2019. gada 1. oktobrī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sporta likuma 11.1 panta pirmā daļa  11.3 panta sestā daļa, 11.4 panta sestā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veselības ministrija, pamatojoties uz Sporta likuma 11.1 panta pirmo daļu, 11.3 panta sesto daļu, 11.4 panta sesto daļu, kā arī Ministru kabineta protokollēmumu (16.01.2018. prot. Nr.3., 21.§) ir izstrādājusi Ministru kabineta noteikumu projektu “Nacionālie antidopinga noteikumi” (turpmāk – noteikumu projekts), kura mērķis ir noteikt dopinga definīciju, antidopinga noteikumu pārkāpumus, reglamentēt to pierādīšanas kārtību un termiņus, rezultātu anulēšanu un sankcijas, kārtību un termiņus, kādos iesniedz un izskata pārsūdzības par antidopinga jomā iesaistīto institūciju pieņemtajiem lēmumiem, antidopinga jomā iesaistīto institūciju lēmumu atzīšanas kārtību un termiņus, ierobežojošos noteikumus sankciju piemērošanai, kā arī citus noteikumus atbilstoši antidopinga 2005.gada 19.oktobra Starptautiskajai konvencijai pret dopingu sportā un 1989.gada 16.novembra Eiropas Padomes Antidopinga konvencijai Nr.135. Vienlaikus noteikumu projekts nosaka kārtību un termiņus, kādos Latvijas Antidopinga birojs (turpmāk – Birojs) vēršas Disciplinārajā antidopinga komisijā, un kārtību un termiņus, kādos Disciplinārā antidopinga komisija izskata iespējamos antidopinga noteikumu pārkāpumus un pieņem par tiem lēmumus. Papildus noteikumu projekts nosaka kārtību un termiņus, kādos sportists iesniedz terapeitiskās lietošanas izņēmumu pieteikuma anketu, kā arī kārtību un termiņus, kādos Terapeitiskās lietošanas izņēmumu komisija pieņem lēmumu par terapeitiskās lietošanas izņēmumiem.  Vienlaikus ar šo noteikumu projektu tiek virzīts Ministru kabineta noteikumu projekts “*Par Pasaules Antidopinga aģentūras 2015.gada Pasaules Antidopinga kodeksa pieņemšanu*”, kas š.g. 30.maijā izsludināts Valsts sekretāru sanāksmē (VSS - 478). Tiek plānots ar šiem noteikumiem pieņemt un apstiprināt Pasaules Antidopinga aģentūras 2015.gada Pasaules Antidopinga kodeksu (turpmāk – Pasaules Antidopinga kodekss), tādējādi padarot to saistošu Latvijā. Ministru kabineta noteikumu projekta “*Par Pasaules Antidopinga aģentūras 2015.gada Pasaules Antidopinga kodeksa pieņemšanu*” dokumentu pakotnē ir pievienots Pasaules Antidopinga kodekss oriģinālvalodā (angļu valodā) un latviešu valodā. Izmaiņas vai grozījumi Pasaules Antidopinga kodeksā tiek veiktas reti, jo parasti tas tiek pārskatīts un izdots jaunā redakcijā, kas vidēji notiek reizi piecos gados. Visos gadījumos aktuālākās Pasaules Antidopinga kodeksa versijas ar Valsts valodas centra palīdzību tiek tulkotas latviešu valodā un Birojs nodrošina tā publisku pieejamību savā tīmekļvietnē. Norādām, ka sportisti, sporta organizācijas (gan nacionāla, gan starptautiska līmeņa) un Birojs ikdienas darbā, tostarp dopinga pārbaužu veikšanā, lietas izskatīšanā un sankciju piemērošanā, izmanto Pasaules Antidopinga kodeksu.  Papildus noteikumu projektā kā “citi jautājumi” ietvertas prasības, kas tiek pārņemtas no 2005. gada 19. oktobra Starptautiskajās konvencijas pret dopingu sportā (13. un 16.pants) un 1989. gada 16. novembra Eiropas Padomes Antidopinga konvencijas Nr. 135 (7. un 8.pants), piemēram, attiecībā uz informācijas sniegšanu par nelabvēlīgajiem dopinga kontroles analīzēm sportista valsts antidopinga organizācijām un starptautiskām sporta asociācijām. Šīs prasības nav noteiktas Pasaules Antidopinga kodeksā, tomēr šādu praksi jau šobrīd Birojs īsteno savā ikdienas darbā.  Noteikumu projekts nosaka, ka antidopinga noteikumu īstenošanā pamatojas uz Pasaules Antidopinga kodeksā un noteikumu projektā paredzēto kārtību.  Tāpat noteikumu projekts nosaka, ka dopinga definīcija ir nosakāma atbilstoši Kodeksa 1.pantam, kā arī citas definīcijas ir noteiktas Kodeksa 1.pielikumā. Antidopinga noteikumu pārkāpumi ir noteikti Kodeksa 2.pantā. Savukārt antidopinga iesaistīto institūciju lēmumu atzīšanas kārtību un termiņus nosaka atbilstoši Kodeksa 15.panta 1.punktam un noteikumu projektā noteiktajām prasībām.  Savukārt noteikumu projekta otrā nodaļa nosaka antidopinga noteikumu pārkāpumus un to pierādīšanas kārtību. Antidopinga noteikumu pārkāpumi ir norādīti Kodeksa 2.pantā un to kontroli veic Birojs. Tāpat šajā nodaļā ir norādīta kārtība, kādā Birojs veic dopinga kontroles.  Dopinga kontroles paraugu savākšanu sportistiem, tai skaitā sportistiem, kuri ir piedalījušies attiecīgajās sporta sacensībās un nav iekļauti pārbaudāmo sportistu reģistrā, var veikt Biroja nodarbinātais kontrolieris, kā arī citas personas, tostarp dopinga kontrolieru asistenti, citu valstu antidopinga organizācijas, starptautiskās federācijas, lielu sporta pasākumu rīkotājorganizācijas, Pasaules Antidopinga aģentūra vai neatkarīgas starptautiskās dopinga kontroles institūcijas. Atbilstoši Pasaules Antidopinga kodeksa 1.pielikuma skaidrojumam lielu sporta pasākumu rīkotājorganizācijas ir valstu olimpisko komiteju kontinentālās apvienības un citas starptautiskas vairāku sporta veidu organizācijas, kas rīko kontinentālus, reģionālus vai citus starptautiskus sporta pasākumus.  Precīzs dopinga kontroles parauga nodošanas pieļaujamais laika posms starptautiskajos dokumentos nav noteikts, jo šajā gadījumā svarīgākais ir atbilstoša parauga nodošana, kas atbilst prasībām, piemēram, noteikta tilpuma un/vai relatīvā blīvuma rādītājam. Tādējādi parasti analīžu veikšana tiek turpināta līdz tiek iegūts atbilstošs paraugs. Papildus starptautiskajos dokumentos ir noteikti izņēmuma gadījumi, kad ir iespējams pārtraukt analīžu ievākšanu noteiktu apstākļu dēļ. Dopinga kontroles parasti notiek sportista norādītajā atrašanās vietā un laikā, ko Birojs apkopo pārbaudāmo sportistu reģistrā, vai sacensību laikā, kontrolierim uzrunājot sportistu. Dopinga kontroles notiek uzreiz pēc dopinga kontroliera uzaicinājuma.  Vienlaikus noteikumu projekts nosaka, ka Birojs izvērtē bioloģiskās pases parametrus, kā arī ir noteikta rīcība nelabvēlīgu un netipisku dopinga kontroles rezultātu gadījumā.  Antidopinga pārkāpuma pierādīšana tiek veikta atbilstoši Kodeksa 3.pantam, bet pārbaužu izpildei piemērojamās prasības ir noteiktas Kodeksa 5.panta 5.punktā.  Gadījumā, ja atbilstoši Pasaules Antidopinga kodeksam, ekspertu grupa neapstiprina antidopinga noteikumu pārkāpumu vai ir saņemti labvēlīgi dopinga kontroles analīžu rezultāti, Birojs par to paziņo sportistam un Pasaules Antidopinga aģentūrai, un konkrētā lieta tiek izbeigta. Savukārt, ja pārskatot sportista paskaidrojumus, Pasaules Antidopinga aģentūras akreditētai Sportista bioloģisko pasu pārvaldības vienības ekspertu grupai viedoklis vienbalsīgi neapstiprina iespējamu antidopinga noteikumu pārkāpumu, Birojs trīs darba dienu laikā pēc viedokļa saņemšanas par to paziņo vienlaicīgi sportistam un Pasaules Antidopinga aģentūrai.  Birojs, saņemot nelabvēlīgus dopinga kontroles analīžu rezultātus, par to paziņo sportistam, sporta organizācijai un Pasaules Antidopinga aģentūrai un veic pasākumus atbilstoši Kodeksa 7.panta 2.punktam un 7.panta 9.punktam. Ja sportists ir citas valsts pārstāvis, vienlaicīgi informācija tiek nosūtīta arī sportista pārstāvētajai valsts nacionālajai antidopinga organizācijai.  Savukārt, saņemot netipisku dopinga kontroles atradi, Birojs veic pārbaudi atbilstoši Kodeksa 7.panta 4.punktam. Sportists, saņemot paziņojumu par nelabvēlīgiem bioloģiskās pases parametriem var 20 darba dienu laikā iesniegt paskaidrojumus un citu informāciju, ko Birojs nosūta izvērtēšanai Pasaules Antidopinga aģentūras akreditētai Sportista bioloģisko pasu pārvaldības vienības ekspertu grupai.  Noteikumu projekta otrā nodaļa nosaka antidopinga noteikumu pārkāpuma un to pierādīšanas kārtību. Lai veiktu pārbaudi, Birojs apkopo pieejamo informāciju par sportistu, tostarp laboratorijas analīžu rezultātus. Saņemot Biroja nosūtīto paziņojumu par nelabvēlīgiem dopinga kontroles rezultātiem, sportists piecu darba dienu laikā var iesniegt Birojā rakstveida paskaidrojumus vai attaisnojošus dokumentus. Saņemot visu nepieciešamo informāciju, Birojs 15 darba dienu laikā pieņem lēmumu par iespējamā pārkāpuma konstatēšanu sportistam vai sporta darbiniekam. Ja sportists veic parauga B daļas analīzes pārbaude tiek apturēta līdz analīžu rezultātu saņemšanai.  Saņemot paziņojumu par iespējamo antidopinga noteikumu pārkāpumu sportistam ir tiesības sniegt paskaidrojumu vai apliecinošos dokumentus, kas varētu izskaidrot aizliegtās vielas atrašanos analīžu paraugā. Tāpat sportistam ir tiesības lūgt veikt B parauga analīzi, kas atšķirībā no A parauga analīzes ir veicama par sportista līdzekļiem. Minētajam nosacījumam ir saprātīgs pamats turpmāko iemeslu dēļ.  Kodeksam un Pasaules Antidopinga programmai, kā arī nacionālajiem antidopinga noteikumiem ir viens mērķis – aizsargāt sportistu pamattiesības piedalīties sportā, kurā netiek lietots dopings, un tādējādi visā pasaulē veicināt sportistu veselību, godīgumu un vienlīdzību. Aizsargājot sportistu pamattiesības, tiek radītas efektīvas antidopinga programmas dopinga lietošanas gadījumu atklāšanai, to skaita samazināšanai un dopinga lietošanas novēršanai. Atbilstoši Kodeksam A parauga analīžu rezultāti ir pietiekoši, lai turpinātu lietas pārbaudi par iespējamo antidopinga noteikumu pārkāpumu. Saskaņā ar Kodeksa 2.1.punktu, katra sportista personīgais pienākums ir nodrošināt, lai viņa organismā nenokļūst aizliegta viela. Tāpēc atbilstoši starptautiskajam dokumentam, lai konstatētu antidopinga noteikumu pārkāpumu, nav nepieciešams pierādīt sportista nodomu, vainu, nolaidību vai aizliegtās vielas apzinātu lietošanu. Turklāt B parauga analīze atbilstoši Pasaules Antidopinga aģentūras norādītajam netiek uzskatīta kā vienlīdzības principu nodrošināšanas elements rezultātu pārvaldības procesā. Savukārt sportistu vienlīdzība tiek nodrošināta ar disciplinārajiem un pārsūdzības procesiem, tostarp, tikt uzklausītam, piesaistīt aizstāvībai pārstāvjus un ekspertus. Minēto norāda arī citu valstu, piemēram, Vācijas un Igaunijas, antidopinga organizācijas.  Pasaules Antidopinga aģentūra ir sniegusi informāciju, ka lielākajā daļā valstu B parauga analīze netiek apmaksāta no valsts līdzekļiem.  Atbilstoši Veselības ministrijas rīcībā esošajai informācijai B parauga analīzes sportistam tiek apmaksātas no valsts budžeta Norvēģijā un Dānijā. Savukārt citās valstīs, piemēram, Igaunijā (no 2015.g.) un Vācijā sportisti paši apmaksā B parauga analīžu veikšanu.  Vācijas un Igaunijas antidopinga organizācijas norāda, ka A parauga analīze ir pietiekošs un ticams pierādījums iespējamam antidopinga noteikumu pārkāpumam, tāpēc B parauga analīze nav nepieciešama, lai turpinātu nākamos pārbaudes soļus. Tāpat jāņem vērā Kodeksa 3.2.1.punktā ietverto norādi uz zinātniski pamatotām analītiskajām metodēm, kas pierāda, ka antidopinga noteikumu pārkāpums ir izdarīts. Ja laboratorijas slēdziens norāda uz aizliegtu vielu vai tās metabolītu – tas ir ticams, ņemot vērā, ka Pasaules Antidopinga aģentūras akreditētās laboratorijas un citas apstiprinātās laboratorijas paraugu analīzi veic saskaņā ar Laboratoriju starptautisko standartu.  Vienlaikus atbilstoši Pasaules Antidopinga aģentūras sniegtajai informācijai gadījumi, kad dopinga kontroles B parauga rezultāti neapstiprina A parauga rezultātu ir ļoti reti, iespējamība šādam B parauga rezultātam, ir reizi divos gados. Sporta arbitrāžas tiesas un Starptautiskās riteņbraukšanas federācijas tribunāla judikatūrā ir atrodamas tikai divas lietas, kurās B paraugs neapstiprināja A parauga rezultātus.  Vienlaikus atbilstoši Biroja sniegtajai informācijai, Latvijā nacionālajā līmenī B parauga analīze nekad netika pieprasīta. Bet starptautiskās antidopinga organizācijas (Starptautiskā federācija, Starptautiskā Olimpiskā komiteja) divas reizes ir pieprasījušas veikt Latvijas starptautiska līmeņa sportistu B paraugu analīzes un rezultāti apstiprināja A parauga rezultātus abos gadījumos.  Tāpat Lietuvā nacionālajā līmenī nekad netika pieprasīts veikt B parauga analīzi. Savukārt starptautiskās antidopinga organizācijas (Starptautiskā federācija, Starptautiskā Olimpiskā komiteja) trīs reizes ir pieprasījušas veikt dopinga kontroles B parauga analīzes Lietuvas starptautiska līmeņa sportistiem un to rezultāti visos gadījumos ir apstiprinājuši A parauga analīžu rezultātus.  Savukārt Igaunijā nacionālajā līmenī vairākkārt pieprasīts veikt B parauga analīzes, kuru rezultāti sakrita ar A parauga analīžu rezultātiem. Starptautiska līmeņa Igaunijas sportistiem vairākkārt veiktas B parauga analīzes, taču vienā gadījumā rezultāti neapstiprināja A parauga rezultātu, bet lieta tika izbeigta sportista fizioloģisku īpatnību dēļ.  Vienlaikus jāatzīmē, ka Pasaules Antidopinga aģentūras akreditētā laboratorija, ar kuru sadarbojas arī Latvija, sniedza informāciju, ka visā tās darbības laikā tikai vienu reizi ir bijis gadījums, kad B parauga analīze neapstiprināja A parauga analīzes rezultātu. Laboratoriju starptautiskajā standartā šādu situāciju definē kā kļūdaini nelabvēlīgu analīžu rezultātu, kam parasti seko laboratorijas darbības izvērtēšana un attiecīgi nepieciešamības gadījumā tās darbības apturēšana un akreditācijas zaudēšana. Līdz ar to Pasaules Antidopinga aģentūras akreditētās laboratorijas analīzes veic tādā līmenī, lai šāda situācija nevarētu notikt.  Visbeidzot, lai apgalvotu par iespējamo antidopinga noteikumu pārkāpumu, papildus analīžu rezultātiem Birojs veic konkrētā sportista pārbaudi, tostarp terapeitiskās lietošanas atļaujas esamību, lietotos medikamentus vai slimības faktu pēdējo mēnešu laikā vai citu informāciju, lai pieņemtu lēmumu par iespējamo antidopinga noteikumu pārkāpuma konstatēšanu. Pēc Biroja veiktās pārbaudes, ja apstiprinās aizdomas par iespējamo dopinga lietošanu, sportista lieta tiek nodota izskatīšanai Disciplinārajai komisijai lēmuma pieņemšanai.  Tādējādi, pamatojoties uz veikto izvērtējumu un citu valstu pieredzi, ir atbilstoši un samērīgi paredzēt, ka dopinga kontroles B parauga analīzes sportists veic no privātiem līdzekļiem, kas var būt arī attiecīgās sportista sporta organizācijas, sponsoru un citas trešās personas finansējums.  Tāpat noteikumu projektā ir noteikts, ka, ja pārbaudāmo sportistu reģistrā iekļauts sportists kalendārā gada ceturkšņa ietvaros noteiktajā termiņā nav sniedzis informāciju par savu atrašanās vietu, Birojs sportistam, sporta organizācijai, valsts antidopinga organizācijai un Pasaules Antidopinga aģentūrai nosūta paziņojumu. Nesaņemot noteiktajā termiņā informāciju par sportista atrašanās vietu, Birojs sportistam izsaka brīdinājumu.  Savukārt gadījumā, ja sportists nav ieradies uz dopinga kontroles paraugu nodošanu, Birojs lūdz sportistam piecu darba dienu laikā sniegt paskaidrojumus. Izvērtējot sportista sniegtos paskaidrojumus un papildu informāciju, Birojs pieņem lēmumu par brīdinājuma izteikšanu. Gadījumā, ja sportists noteiktajā laikā nav sniedzis paskaidrojumus, Birojs pieņem lēmumu izteikt brīdinājumu sportistam.  Noteikumu projekta trešā nodaļa nosaka Disciplinārās antidopinga komisijas darbības kārtību un lēmumu pieņemšanu. Disciplinārās antidopinga komisijas sekretariāta funkcijas veic Birojs. Šajā komisijā tiek izskatīta Biroja sagatavotā informācija par sportista vai sporta darbinieka iespējamo antidopinga noteikumu pārkāpuma konstatēšanu. Lietas tiek izskatītas sanāksmes laikā mutvārdos, izņemot gadījumus, kad sportists vai sporta darbinieks nav sniedzis atbildi uz Biroja nosūtīto paziņojumu - tad lietu izskata rakstveidā. Disciplinārā komisija lēmumu pieņem 15 darba dienu laikā, par ko Birojs paziņo sportistam, sporta darbiniekam, attiecīgajai sporta organizācijai un Pasaules Antidopinga aģentūrai. Papildus ir noteikta kārtība, kā tiek pieņemts lēmums komisijā – slēgtas sēdes laikā ar vienkāršu balsu vairākumu, atklāti balsojot. Ja balsu skaits sadalās līdzīgi, izšķirošā ir Disciplinārās antidopinga komisijas priekšsēdētāja balss.  Antidopinga noteikumu pārkāpumu individuālās sankcijas un sankcijas komandu sporta veidos, kā arī statusu diskvalifikācijas laikā nosaka atbilstoši Kodeksa 10. -12.pantam, rezultātu anulēšanas kārtību nosaka atbilstoši Kodeksa 9. un 10.pantam, bet ierobežojošos noteikumus sankciju piemērošanai nosaka atbilstoši Kodeksa 17.pantam.  Noteikumu projekta ceturtajā nodaļā ir noteikta Terapeitiskās lietošanas izņēmumu komisijas darbība un lēmuma pieņemšanas termiņi. Komisijā sekretariāta funkcijas veic Birojs. Sportists, kuram ir nepieciešama terapeitiskās lietošanas atļauja (turpmāk – atļauja) ne vēlāk kā 20 darba dienas pirms sporta sacensībām iesniedz Birojā aizpildītu atļaujas pieteikuma anketu, kas ir pieejama Biroja tīmekļvietnē, un medicīnisko dokumentāciju, kas apstiprina aizliegtās vielas vai aizliegtās metodes lietošanas nepieciešamību.  Birojs terapeitiskās lietošanas atļaujas pieteikumu pieņem, ja tas ir aizpildīts pilnīgi - ir aizpildīta Biroja mājaslapā publicētā veidlapa un tās visas sadaļas aizpildītas salasāmi ar prasīto informāciju un to ir parakstījis sportists un sportista ārsts. Tāpat iesniegtajai medicīniskajai informācijai ir jāatbilst Starptautiskā terapeitiskās lietošanas atļaujas standarta 6.2.punkta prasībām. Birojs, saņemot pilnīgi aizpildītu atļaujas pieteikuma anketu, nosūta to izvērtēšanai Terapeitiskās lietošanas izņēmumu komisijai, kas 15 darba dienu laikā pieņem lēmumu par atļaujas piešķiršanu. Gadījumos, ja terapeitiskās lietošanas izņēmumu atļaujas piešķiršanai ir nepieciešams iegūt papildu informāciju, lēmuma pieņemšanas termiņu var pagarināt par 20 darba dienām. Par komisijas pieņemto lēmumu Birojs paziņo sportistam trīs darba dienu laikā. Papildus noteikumu projekts papildināts ar kārtību, kā tiek pieņemts lēmums komisijā – slēgtas sēdes laikā ar vienkāršu balsu vairākumu, atklāti balsojot. Ja balsu skaits sadalās līdzīgi, izšķirošā ir Terapeitiskās lietošanas izņēmumu komisijas priekšsēdētāja balss.  Savukārt noteikumu projekta piektā nodaļa nosaka antidopinga jomā iesaistīto institūciju pieņemto lēmumu pārsūdzības kārtību. Disciplinārās antidopinga komisijas, Biroja un Terapeitiskās lietošanas izņēmumu komisijas pieņemto lēmumu pārsūdzības izskata Pārsūdzības komisija, ņemot vērā Kodeksā noteiktās sankcijas. Atbilstoši Pasaules Antidopinga aģentūras iesniegtajam iebildumam, Pārsūdzības komisijas sekretariāta funkcijas veiks Pārsūdzības komisijas ievēlēts Pārsūdzības komisijas loceklis. Pieteikumu ar sūdzību var iesniegt Pārsūdzības komisijā Sporta likuma 11.5 panta pirmās daļas trešajā punktā noteiktās personas 20 darba dienu laikā no pieņemtā lēmuma dienas. Iesniegtās sūdzības izskatīšana komisijā tiek nodrošināta ne vēlāk kā 40 darba dienu laikā no pārsūdzības pieteikuma iesniegšanas dienas Birojā. Lietas izskatīšana notiek slēgtā sēdē ar vienkāršu balsu vairākumu, atklāti balsojot. Ja balsu skaits sadalās līdzīgi, izšķirošā ir Pārsūdzības komisijas priekšsēdētāja balss. Lēmums par iesniegtās sūdzības pamatotību tiek paziņots ne vēlāk kā 15 darba dienas pēc komisijas sēdes dienas. Par pieņemto lēmumu komisija trīs darba dienu laikā paziņo Birojam, sportistam, sporta darbiniekam, vai attiecīgajām sporta organizācijām.  Sportisti, kas ir nepilngadīgas personas, šajos noteikumos noteiktās tiesības uz pārsūdzību, kā arī citas tiesības un pienākumus, izņemot dopinga kontroles parauga nodošanu, realizē ar tās likumiskā pārstāvja vai citas personas, kuru tās likumiskais pārstāvis pilnvarojis, starpniecību. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Antidopinga birojs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sportisti, sporta darbinieki, sportista vai sporta darbinieka sporta organizācijas, nepilngadīgo sportistu likumiskie pārstāvji, kā arī Biroja darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētās normas nemainīs līdzšinējo kārtību, jo tiek pārņemts 2005.gada 19.oktobra Starptautiskās konvencijas pret dopingu sportā un 1989.gada 16.novembra Eiropas Padomes Antidopinga konvencijas Nr.135 noteiktās normas attiecībā uz sportistu un sporta darbinieku antidopinga noteikumu pārkāpumu, kas tiek izmantoti Biroja darbā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Noteikumu projektu izskatīt vienlaikus ar Ministru kabineta noteikumu projektu “Par Pasaules Antidopinga aģentūras 2015.gada Pasaules Antidopinga kodeksa pieņemšanu”. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 1989. gada 16. novembra Eiropas Padomes Antidopinga konvencijai Nr. 135. |
| 3. | Cita informācija | Noteikumu projekts tika nosūtīts Pasaules Antidopinga aģentūrai izvērtēšanai. Daļa no saņemtajiem komentāriem ņemta vērā, tostarp informācijas sniegšana par iespējamo antidopinga noteikumu pārkāpumu valsts antidopinga aģentūrai, paziņojumu vienlaicīgu nosūtīšanu sportistam, sportista organizācijai, valsts antidopinga organizācijai un Pasaules Antidopinga aģentūrai. Vienlaikus sniegti skaidrojumi un papildu informācija, atbildot uz Pasaules Antidopinga aģentūras komentāriem. 2019.gada 9.jūlijā Pasaules Antidopinga aģentūra sniedza elektronisku saskaņojumu noteikumu projektam. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums |  | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Nav | | |

|  |  |  |
| --- | --- | --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2005.gada 19.oktobra Starptautiskās konvencijas pret dopingu sportā 1. papildinājums Pasaules antidopinga aģentūras 2003.gada 5.martā Kopenhāgenā pieņemtais Pasaules Antidopinga kodekss. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| 1989. gada 16. novembra Eiropas Padomes Antidopinga konvencijas Nr.135 1., 3., 7. un 8.pants | Noteikumu projekts | Izpildīts pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta sabiedriskā apspriede notika 2019.gada 15.maijā un par to informācija ievietota Veselības ministrijas mājas lapas sadaļā „Sabiedrības līdzdalība, Sabiedriskā apspriede”. |
| 2. | Sabiedrības līdzdalība projekta izstrādē | Tika nodrošināta sabiedriskā apspriede 2019.gada 15.maijā. Sabiedriskajā apspriedē piedalījās Latvijas Sporta federācijas padomes pārstāvis. Komentāri vai priekšlikumi no citām organizācijās par noteikumu projektu netika saņemti. |
| 3. | Sabiedrības līdzdalības rezultāti | Atbilstoši sabiedriskajā apspriedē diskutētajam un Latvijas Sporta federācijas padomes pārstāvja ierosinātajam, noteikumu projekts papildināts ar punktiem, kas skaidro kārtību, kā tiek pieņemts lēmums par izskatītajām lietām Disciplinārajā antidopinga komisijā, Terapeitiskās lietošanas izņēmumu komisijā un Pārsūdzības komisijā. Vienlaikus ņemti vērā Pasaules Antidopinga aģentūras komentāri attiecībā uz informācijas paziņošanu sportistam, sporta organizācijām, valsts antidopinga organizācijai un Pasaules Antidopinga aģentūrai, kā arī attiecībā uz Pārsūdzības komisijas sekretariāta maiņu. Par citiem Pasaules Antidopinga aģentūras jautājumiem sniegtas skaidrojošas atbildes. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Birojs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts ietekmēs Biroja darbu, kas dopinga kontroli veiks atbilstoši Kodeksam un noteikumu projektā paredzētajām normām. Vienlaikus tiks ietekmēts Disciplinārās antidopinga komisijas, Terapeitiskās lietošanas izņēmumu komisijas un Pārsūdzības komisijas darbs, kas dopinga noteikumu pārkāpumus izskatīs atbilstoši noteikumu projektā paredzētajai kārtībai un termiņiem. Vienlaikus papildus slogs uz pārvaldes funkcijām netiks radīts, ņemot vērā, ka Birojs, Disciplinārās antidopinga komisija, Terapeitiskās lietošanas komisija un Pārsūdzības komisija strādā atbilstoši antidopinga 2005. gada 19. oktobra Starptautiskās konvenciju pret dopingu sportā un 1989. gada 16. novembra Eiropas Padomes Antidopinga konvenciju Nr. 135, kuru pamatprincipi izmantoti noteikumu projekta izstrādē. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

Piķele, 67876075

lasma.pikele@vm.gov.lv